Oct 27,2018
అంబానీపౖౖె కోర్టుకెక్కిన 24 సంస్థలు!
న్యూఢిల్లీ: చట్టంలోని లొసుగు లను ఆసరాగా చేసుకొని వ్యాపా రాన్ని విస్తరిం చుకుందా మనుకున్న రిలయన్స్‌ కమ్యూని కషన్స్‌ అధినేత అనిల్‌ అంబానీకి ఆర్థిక కష్టాలు అంతకంతకు పెరుగు తున్నాయి. ఇటీవలే సుప్రీకోర్టు ఎరిక్సన్‌ సంస్థకు రూ.550 కోట్ల బకాయిలను పూర్తిగా డిసెంబ రులోగా చెల్లించండంటూ అంబానీకి ఆదేశాలను జారిచేసిన సంగతి తెలిసిందే. ఈ అంశం ఎటూ తేలక ముందే అనిల్‌ అంబానీ నేతృత్వంలోని రిలయన్స్‌ కమ్యూనికేషన్స్‌కు వ్యతిరేకంగా పేటీఎం సహా 24 ప్రముఖ సంస్థలు న్యాయస్థానం తలుపు తట్టాయి. రిలయన్స్‌ కమ్యూనికేషన్స్‌, రిలయన్స్‌ టెలికాం నుంచి తమకు రావాల్సిన సొమ్మును వెంటనే ఇప్పించాలని కోరుతూ 'నేషనల్‌ కంపెనీ లా ట్రైబ్యునల్‌'ను (ఎన్‌సీఎల్‌టీ) ఆశ్రయించాయి. వీటిలో 11 సంస్థలకు గతంలో ఆర్‌కామ్‌ ఒక సామరస్యపూర్వక పరిష్కారం చూపగా.. ఇంత వరకూ వాటికి రుణాల తాలుకు సొమ్మును చెల్లించలేదు. కొన్ని రుణ వివాదాలు వివిధ దశల్లో ఉన్నాయి. మరో 13 సంస్థలకు బాకీ చెల్లింపునకు అంబానీ ఇంతవరకూ ఏ పరిష్కారమే చూపలేదని ఓ జాతీయ వార్తా సంస్థ తెలిపింది. కోర్టును ఆశ్రయించిన సంస్థల్లో బెంగళూరు అంతర్జాతీయ విమానాశ్రయం, అసెండ్‌ టెలికాం, గతి లిమిటెడ్‌, లక్ష్యా మీడియా, సిస్కామ్‌ కార్పొరేషన్‌ సహా 24 సంస్థలు ఉన్నాయి. పేరుకుపోయిన సుమారు రూ.45 వేల కోట్ల బరాయినలు తీర్చేందుకు గతేడాది ఆర్‌కామ్‌ వ్యూహాత్మక రుణ చెల్లింపు పథకాన్ని తెరపైకి తీసుకొచ్చింది. దీని ప్రకారం ఆర్‌కామ్‌కు చెందిన వైర్‌లెస్‌ స్పెక్ట్రమ్‌, టవర్లు, ఫైబర్‌నెట్‌, మీడియా సంస్థలను సోదరుడు ముఖేష్‌ అంబానీకి చెందిన జియోకు విక్రయించాల్సి ఉంది. అయితే వీటికి నియంత్రణ సంస్థల నుంచి పూర్తిస్థాయి అనుమతులు లభించాల్సి ఉంది. దీని ద్వారా సమకూరిన నిధులను రుణదాతలకు చెల్లించాల్సి ఉంది. కానీ రూ.3 వేల కోట్ల విలువైన ఆప్టికల్‌ ఫైబర్‌ ఆస్తులు, రూ.2 వేల కోట్ల ఇతర మీడియా ఆస్తులు మాత్రమే విక్రయించింది.
మీ స్నేహితులకు రికమెండ్ చెయ్యండి